**Ministru kabineta noteikumu projekta "Grozījumi Ministru kabineta 2020. gada 10. novembra noteikumos Nr. 671 “Pašvaldību institūciju, finanšu, mantas, tiesību un saistību pārdales kārtība pēc administratīvo teritoriju robežu grozīšanas vai sadalīšanas” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts “Grozījumi Ministru kabineta 2020. gada 10. novembra noteikumos Nr. 671 “Pašvaldību institūciju, finanšu, mantas, tiesību un saistību pārdales kārtība pēc administratīvo teritoriju robežu grozīšanas vai sadalīšanas” (turpmāk – noteikumu projekts) izstrādāts, lai par mēnesi pagarinātu apvienojamām pašvaldībām noteikto termiņu un precizētu iekļaujamo pozīciju vērtību reorganizācijas plāna konstatējumu daļas izstrādei, administratīvi teritoriālās reformas īstenošanas ietvaros.Noteikumu projekts stājas spēkā parastajā kārtībā (nākamajā dienā pēc tā izsludināšanas).  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz:1. [Administratīvo teritoriju un apdzīvoto vietu likuma](https://likumi.lv/ta/id/315654-administrativo-teritoriju-un-apdzivoto-vietu-likums) [6.](https://likumi.lv/ta/id/315654-administrativo-teritoriju-un-apdzivoto-vietu-likums#p6) panta sesto daļu;
2. Ministru kabineta 2020. gada 6. novembra rīkojums Nr. 655 “Par ārkārtējās situācijas izsludināšanu”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2020.gada 6.novembra rīkojumam Nr. 655 “Par ārkārtējās situācijas izsludināšanu” visā valsts teritorijā noteikta ārkārtējā situācija līdz 2021.gada 11.janvārim. Lai administratīvi teritoriālās reformas īstenošanas ietvaros apvienojamo pašvaldību domes varētu apstiprināt reorganizācijas plāna konstatējumu daļu līdz 2021.gada 31. janvārim, dokumentiem jābūt sagatavotiem janvāra pirmajā pusē, kas ārkārtējās situācijas dēļ ir apgrūtinoši, jo nav iespējams pilnvērtīgi veikt gada slēguma inventarizāciju. Reorganizācijas plāna konstatējumu daļā jāuzrāda arī institūcijām (iestādēm, struktūrvienībām u.c.) budžeta gadā paredzētais finansējums. Ņemot vērā administratīvi teritoriālās reformas norisi, lietderīgāk tajā uzrādīt 2021. gada budžetā paredzēto finansējuma apmēru, kas lielākajā daļā pašvaldību tiks pieņemts 2021. gada janvāra beigās, ņemot vērā grozījumus Likuma par budžetu un finanšu vadību 41.pantā, kas paredz, ka no 2021.gada gadskārtējam pašvaldības budžetam jābūt apstiprinātam pašvaldības domē ne vēlāk kā divu mēnešu laikā pēc gadskārtējā valsts budžeta likuma izsludināšanas. Ņemot vērā minēto, reorganizācijas plāna konstatējumu daļas un pielikumu sagatavošanas termiņš tiek pagarināts par mēnesi, kā arī precizēts, ka informācija jāiekļauj par pozīcijām, kuru vērtība pārsniedz 1000 euro, lai neradītu lieku administratīvo slogu, uzskaitot mazvērtīgo inventāru.Tiek paredzēts, ka administratīvi teritoriālās reformas īstenošanas ietvaros apvienojamās pašvaldības, pieņemot lēmumu apvienojamo pašvaldību finanšu komisijā, kas izveidota saskaņā ar Administratīvo teritoriju un apdzīvoto vietu likuma pārejas noteikumu 20. punktu, var vienoties par izmaiņām šo noteikumu 2. un 3. pielikumu tabulās, pārskatot sniedzamās informācijas formātu, piemēram, izmantojot Valsts kases e-pakalpojumu e-Pārskati, pašvaldību grāmatvedības sistēmas.Gadījumā, ja lēmums apvienojamo pašvaldību finanšu komisijā netiek pieņemts, apvienojamajām pašvaldībām ir jāievēro noteikumu projektā noteiktais formāts.  |
| 3. | Projekta izstrādē iesaistītās institūcijas | Latvijas Pašvaldību savienība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav attiecināms. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenotāji – reorganizācijas plāna konstatējumu daļas izstrādātāji ir pašvaldības, savukārt sabiedrību noteikumu projekts skar tikai pastarpināti, līdz ar to noteikumu projekts netika publicēts Vides aizsardzības un reģionālās attīstības ministrijas tīmekļvietnē.  |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti |  Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Latvijas Pašvaldību savienība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Vides aizsardzības un reģionālās attīstības ministra
p.i. – aizsardzības ministrs A.Pabriks

*I.Sniega-Sniedziņa, 67026493*

*ilze.sniega@varam.gov.lv*